पी.एस.सी. और यू.पी.एस.सी. में चयन के लिए पिछड़े वर्ग के अभ्यार्थियों की सहभागिता सुनिश्चित करने के उद्देश्य से सिविल सेवा प्रोत्साहन योजना संचालित की गई है। इन वर्ग के विद्यार्थियों को संघ लोक सेवा आयोग के प्रारंभिक परीक्षा उत्तीर्ण होने पर 25 हजार, मुख्य परीक्षा पर 50 हजार तथा साक्षात्कार के बाद चयन होने पर 25 हजार की प्रोत्साहन राशि दी जाती है। इसी प्रकार राज्य लोक सेवा आयोग की प्रारंभिक परीक्षा उत्तीर्ण होने पर 15 हजार, मुख्य परीक्षा उत्तीर्ण करने पर 25 हजार तथा साक्षात्कार के बाद चयन पर 10 हजार की प्रोत्साहन राशि पिछड़ा वर्ग के अभ्यार्थियों को दी जाती है। पिछले वर्ष में 905 अभ्यार्थियों को डेढ़ करोड़ की राशि वितरित की गई। इस वर्ष 1 करोड़ 60 लाख रुपये का प्रावधान है।